wickkiey/tamil-wikipedia-chunked huggingface dataset:
# ரோஜா முத்தையா ஆராய்ச்சி நூலகம்

## மனித வளம்

சென்னை ரோஜா முத்தையா ஆராய்ச்சி நூலக அறக்கட்டளை (ஆர்.எம்.ஆர்.எல்.டி) சிந்து அல்லது ஹரப்பன் நாகரிகத்தின் பல்வேறு அம்சங்கள், குறிப்பாக சிந்து சமவெளி எழுத்துகள் குறித்து விஞ்ஞான விசாரணைகளை மேற்கொள்வதற்காக 2007 ஜனவரியில் சிந்து ஆராய்ச்சி மையத்தை (ஐ.ஆர்.சி) நிறுவியது. சிந்து எழுத்துகளில் நன்கு அறியப்பட்ட ஆராய்ச்சியாளரான ஐராவதம் மகாதேவன் தனது ஆயுட்காலம் வரை இந்த மையத்தின் கௌரவ ஆலோசகராக இருந்தார். இது இந்த துறையில் ஆராய்ச்சியை மேற்கொள்ள விரும்பும் அனைத்து நேர்மையான அறிஞர்களுக்கும் திறந்திருக்கும்.
# நா. ப. இராமசாமி நூலகம்

நூல்களின் ஒரு பகுதியுடன்]]
**நா. ப. இராமசாமி நூலகம்** நாமக்கல்லில் உள்ள ஒரு தமிழ் நூலகம் ஆகும். நா. ப. இராமசாமி அவர்களின் முயற்சியால் சுமார் 30 000 மேற்பட்ட நூல்களையும் ஆவணங்களையும் இது கொண்டுள்ளது.
# நா. ப. இராமசாமி நூலகம்

## நூல் வகைகள்

இராமலிங்க அடிகளாரின் முதல் பதிப்பு நூல்கள், மணிமேகலை, பத்துப்பாட்டு முதல்பதிப்பு, திருக்குறள் 1840 பதிப்பு, இராட்லர் அகராதி(1834,36,39,41), சுவிசர்லாந்து பற்றி 1836 இல் வெளிவந்த நூல்கள் உள்ளன. இதில் படங்கள் கையால் வரையப்பட்டுள்ளன. கால்டுவெல் திராவிடமொழிகளின் ஒப்பிலக்கணம் இரண்டாம் பதிப்பு(1875), 1803 இல் வெளியான சேக்சுபியர் நூல்கள் (ஐந்து தொகுப்புகள்). இவை தவிர ஓவியம்,சிற்பம், மருத்துவம், மூலிகை, சமையல்கலை(1912) குறித்த நூல்கள் உள்ளன.  
ஆப்பிரிக்கா பற்றி 1858 இல் தமிழில் எழுதப்பட்ட நூல் உள்ளது. ஆப்பிரிக்கா நாடு கண்டுபிடிக்கப்பட்டது பற்றிய பல தகவல்கள் இதில் உள்ளன. பாளையங்கோட்டையில் இந்த நூல் அச்சிடப்பட்டுள்ளது.
# எப்படிப் பொருட்கள் இயங்குகின்றன

**எப்படிப் பொருட்கள் இயங்குகின்றன** (How Stuff Works) என்பது பலதரப்பட்ட பொருட்கள் எப்படி இயங்குகின்றன என விளக்கும் ஓர் ஆங்கில வலைத்தளம் ஆகும். தானுந்து, கணினி, இலத்திரனியல், மகிழ்கலை, நலவியல், வீடு, நிதி, மக்கள், அறிவியல், சுற்றுலா எனப் பல துறைகளைச் சார்த தகவல்களை இது வெளியிடுகிறது. இணையத்தில் அதிகப் பேரால் பார்வையிடப்படும் தளங்களில் இதுவும் ஒன்று. சுமார் 58 மில்லியன் பேர் இதை 2008 ஆம் ஆண்டு பார்வையிட்டனர்.
# எபவுட்.காம்

**ஏபவுட்.காம்** என்பது ஒரு இணைய தகவல், ஆலோசனை வலைத்தளம் ஆகும். வீடு திருத்தல், நிகழ்பட விளையாட்டு, பி.எச்.பி நிரல் மொழி, தொழில் திட்டமிடல் என பல தரப்பட்ட துறைகளில் தகவல்களை இது வெளியிடுகிறது. ஒவ்வொரு தலைப்புக்கும் அத்துறையில் ஈடுபாடு உள்ள ஒருவர் வழிகாட்டியாக உள்ளார். சுமார் 750 வரையான வழிகாட்டிகள் இந்த வலைத்தளத்துக்கு உள்ளடக்கங்களை ஆக்குகிறார்கள். இவர்களின் பங்களிப்புக்கு ஏற்ப இவர்களுக்குச் சம்பளம் வழங்கப்படுகிறது. ஐக்கிய அமெரிக்காவின் முதல் 15 வலைத்தளங்களில் இதுவும் ஒன்று.
# சீராக்கத்தக்க தடம்

**சீராக்கத்தக்க தடம்** (adjaustable knot) அல்லது **வழுக்கு தடம்** (slip knot) என்பது இரு வகையான தட முடிச்சு வகைகளைக் குறிக்கும். இவற்றுள் மிகப் பொதுவான முடிச்சு வகை, ஒரு கயிற்றை ஒரு பொருளில் கட்டுவதற்குப் பயன்படுகிறது. கயிற்றின் மற்ற முனையில் இழுவையை ஏற்படுத்தும்போது முடிச்சு இறுகும். மற்ற வகையில் இதே முடிச்சை இன்னொரு கயிற்றின் இடையில் போடுவர். இது முடிச்சிடப்பட்ட கயிறு மற்றக் கயிற்றின் நீளத்துக்கு வழுக்கிச் செல்ல உதவுகிறது.  
தூக்கு மேடைகளில் குற்றவாளிகளைத் தூக்கில் இடுவதற்கு இவ்வகை முடிச்சுக்களை மத்தியகால ஐரோப்பாவில் பயன்படுத்தினர்.
# பஞ்சாப் மாநில மனித உரிமை ஆணையம்

**பஞ்சாப் மாநில மனித உரிமை ஆணையம்** இந்தியாவின் மாநிலமான பஞ்சாப் மாநில மக்களின் மனிதவுரிமைகளை கண்கானிப்பதற்காக ஏற்படுத்தப்பட்டதாகும். மார்ச் 17, 1997 இல் மாநில அரசு ஆணை வெளியிட்ட சுற்ற்றிக்கையின்படியும், இந்திய மனிதவுரிமை பாதுகாப்புச் சட்டம், 1993 இன் கீழும் பிரிவு, 21 (2)இன் படி அதற்குரிய கட்டமைப்புடன் ஜூலை 16, 1997, இல் தன் செயல்பாட்டைத் துவக்கி தற்பொழுது செயல்பட்டு வருகின்றது.
# ஆல்பிரைட் முடிச்சு

**ஆல்பிரைட் முடிச்சு** என்பது தூண்டில் மூலம் மீன்பிடித்தலில் பயன்படும் ஒரு முடிச்சு ஆகும். இது இரண்டு வெவ்வேறு அளவு விட்டங்களைக் கொண்ட கயிறுகளைத் தொடுப்பதற்குப் பயன்படும் உறுதியான முடிச்சு ஆகும். எடுத்துக்காட்டாக ஒற்றையிழைக் கயிற்றைப் பின்னல் கயிற்றுடன் தொடுப்பதற்கு இதைப் பயன்படுத்தலாம். இந்த முடிச்சு ஒப்பீட்டளவில் சீரானது. அதனால் இம் முடிச்சிட்ட கயிறுகள் தேவைப்படுமிடத்து தவாளிகள் (groove), வழிகாட்டு அமைப்புகள் ஊடாக இலகுவாகச் செல்லக்கூடியதாக உள்ளது. சிலர் இந்த முடிச்சின் மேல் இரப்பரை அடிப்படையாகக் கொண்ட பூச்சு ஒன்றைப் பூசுவர். இது முடிச்சை மேலும் சீரானதாக ஆக்குவதுடன், அதைப் பலமுள்ளதாகவும் ஆக்குகிறது.  
இம் முடிச்சைக் கட்டும்போது கயிற்றை சீரான சுருள்வடிவில் பெரிய கயிற்றின் தடத்தில் சுற்றுவது முக்கியமானது.
# ஆல்பைன் பட்டாம்பூச்சி முடிச்சு

**பட்டாம்பூச்சித் தடம்**, **பட்டாம்பூச்சி முடிச்சு** போன்ற பெயர்களாலும் அழைக்கப்படும் **ஆல்பைன் பட்டாம்பூச்சி முடிச்சு** கயிற்று இடையில் போடப்படும் ஒரு உருக்குலையாத் தடம் ஆகும். இது நிலைத்த இரு முனைகளைக் கொண்ட கயிறொன்றில் போடத் தக்கது. இதனால், கயிற்றின் இரு முனைகளிலும், தடத்திலும் சுமை ஏற்றலாம். சமச்சீரான இந்த முடிச்சு பல்திசைச் சுமையேற்றத்துக்கு இடந்தரக்கூடியது. இது "..... குறுக்குக் கயிறுகளை இணைத்தல், கயிற்றில் சில இடங்களை நிலைப்படுத்தல், கயிற்றின் நீளத்தைக் குறைத்தல், கயிற்றின் பழுதான பகுதிகளைத் தனிமைப்படுத்தல் போன்றவற்றுக்கு மிகவும் உகந்தது."
# ஆல்பைன் பட்டாம்பூச்சி முடிச்சு

## பயன்கள்

பட்டாம்பூச்சித் தடம் கூடிய அறுவைப் பலம் கொண்டது. இதனால், மலையேறுவோர் பயன்படுத்துகின்ற வலிமையான முடிச்சுக்களில் ஒன்றாக இது உள்ளது. இந்த முடிச்சு மலையேறுபவர்களை இன்னொரு கயிற்றின் நடுவில் இணைப்பதற்குப் பயன்படுகிறது. இது முதன்மைக் கயிறு இறுகிவிடும் நேரத்தில் அசைவதற்கு இடமளிப்பதுடன், முதன்மைக் கயிற்றின் இரு முனைகளிலும் அவர்கள் தாங்கப்படும் வசதியையும் அளிக்கிறது. இத் தடம் வளையம் ஒன்றின்மூலம் ஏறுபவர்களைத் தாங்கும் "விழுதுத் தண்டு"டன் (harness) இணைக்கிறது.  
இது கயிற்றின் பழுதான பகுதிகளைத் தனிப்படுத்துவதற்கும் பயன்படுகிறது. பழுதான அல்லது தேய்ந்துபோன பகுதி தடத்தினுள் வரும்படி முடிச்சிடப்படுகிறது. அவ்வேளைகளில் தடத்தைச் சுமையேற்றுவதற்குப் பயன்படுத்த முடியாது.
# மீனவர் முடிச்சு

**மீனவர் முடிச்சு** என்பது ஒரு சிறப்புத்தன்மை கொண்ட ஒரு தொடுப்பு வகை முடிச்சு ஆகும். இது இரண்டு முடிச்சுக்கள் ஒன்றுடன் ஒன்று சேர்த்துக் கட்டப்பட்டது. இம் முடிச்சைக் கட்டுவதற்கு அதிகம் கைப்பழக்கம் தேவையில்லை. இதனால் இது பொதுவாக வளைந்து கொடாத பொருட்களாலான கயிறுகளைக் கட்டுவதற்குப் பயன்படுகின்றது. இறுக்கும்போது முடிச்சு சிறிய அளவினதாகக் குறுகிவிடுவதுடன், முனையின் எஞ்சிய பகுதிகளை முடிச்சுக்கு மிக அருகிலேயே கத்தரித்துவிடவும் முடியும். இந்த இயல்புகள் காரணமாக தூண்டில் நூல்களுக்கு இந்த முடிச்சு பெரிதும் பயனுள்ளதாக அமைகிறது. இந்த முடிச்சை குளிர்ந்த, ஈரமான கைகளினாலேயே இலகுவாகக் கட்ட முடியும்.
# தூண்டிலர் தடம்

**தூண்டிலர் தடம்** என்பது நிலைத்த தடம் ஒன்றை உருவாக்கும் ஒரு முடிச்சு ஆகும். மெல்லிய அல்லது வழுக்கும் தன்மை கொண்ட நூல்களில் பயன்படுத்துவதற்கு உகந்தது. இது பாதுகாப்பான முடிச்சு எனினும், சிக்கு ஆகத்தக்கது. அவிழ்க்கவேண்டிய தேவை இருக்கும்போது இம் முடிச்சு உகந்தது அல்ல.
# செப்பெலின் தொடுப்பு

**செப்பெலின் தொடுப்பு** (Zeppelin bend) சிறந்த பலநோக்குத் தொடுப்பு முடிச்சு ஆகும். இது இரு கயிறுகளைத் தொடுப்பதற்கான பாதுகாப்பானதும், இலகுவாகப் போடத்தக்கதும், சிக்கு ஆகாததுமான முடிச்சு ஆகும். இதன் எளிமையும், பாதுகாப்பும் வேறு சில தொடுப்புக்களுக்கும் உள்ளனவாயினும், பெரும் சுமைகளைத் தாங்கிய பின்னரும் இலகுவாக அவிழ்க்கத்தக்க தன்மை இதனைப் பிற தொடுப்புக்களில் இருந்தும் வேறுபடுத்துகின்றது. இது "ரோசெண்டால் தொடுப்பு" எனவும் அழைக்கப்படுவது உண்டு. "செப்பெலின்" என்பது ஒருவகை வானூர்தியைக் குறிக்கும் சொல். வானூர்திகளைக் கட்டி வைப்பதில் பயன்பட்டமையால் இதனைச் செப்பெலின் தொடுப்பு என்றனர். இவ்வாறு பயன்படுத்துவதைப் பரவலாக்கிய சார்லசு ரோசெண்டால் என்பவரின் பெயரைத் தழுவி "ரோசெண்டால் தொடுப்பு" என்னும் பெயர் ஏற்பட்டது.
# செப்பெலின் தொடுப்பு

## கட்டுதல்

- இரண்டு கயிறுகளை எடுத்துக்கொள்ளவும். ஒரு கயிற்றை (படத்தில் நீல நிறம்) வளைத்து அதன் நுனி அக் கயிற்றின் *மேலாக* இருக்குமாறு வைக்கவும். மற்றொரு கயிற்றை (படத்தில் சிவப்பு நிறம்) வளைத்து அதன் நுனி கயிற்றின் *அடியில்* இருக்குமாறு வைக்கவும். அதாவது படத்தில் காட்டியவாறு அரைக் கண்ணிமுடிச்சுகள் போடவும்.
- நுனி அடியே உள்ள கயிற்றை (சிவப்பு) *அடியேயும்*, நுனி மேலே இருக்கும் கயிற்றை (நீலம்) *மேலேயும்* இருக்குமாறு ஒன்றன் மேல் ஒன்றாக வைக்கவும் (இவ் அரைக்கணிகளை வைக்கவும்).
- அடுத்து, மேலுள்ள கயிற்றின் (நீலம்) நுனியை (செயல் முனையை), அடியே உள்ள கண்ணியையும் அணைத்து, சுற்றி, *அடிவழியாக* நுழைத்து அதே கயிற்றின் (நீலம்) *மேல்புறமாக* இழுக்கவும். அதேபோல அடியே உள்ள கயிற்றின் (சிவப்பு) நுனியை (செயல்முனையை) மேலே உள்ள கயிற்றின் (நீலம்) கண்ணியையும் அணைத்து *மேல்புறமாக* சுற்றி இரு கயிறுகளின் கண்ணியுள்ளும் விட்டு *கீழாக* இழுக்கவும். இவ்விளக்கத்தைப் படத்தில் காட்டப்பட்டுள்ள படி நிலைகளுடன் சேர்த்துப் படித்துப் பார்க்கவும்.
- நுனிகளை (நிலைமுனைகளை) இழுத்து முடிச்சை இறுக்கவும்.
# இந்திய நுகர்வோர் பாதுகாப்புச் சட்டம், 1986

| 'சட்டம்.''' | } |
| --- | --- |
**இந்திய நுகர்வோர் பாதுகாப்புச் சட்டம், 1986** (*தி கன்சியூமர் புரட்டக்சன் ஆக்ட், 1986*) இந்தியாவில் வாழும் மக்களின் நுகர்வுத் தன்மையை பாதுகாக்கும் பொருட்டு இந்திய அரசால் ஏற்படுத்தப்பெற்றச் சட்டமாகும். டிசம்பர் 1986, 1987 முதல் இச்சட்டம் அமலுக்கு வந்தது.  
இச்சட்டம் 1991 மற்றும் 1993 களில் திருத்தச் சட்டங்களாக வெளிவந்தன. நுகர்வோர் பாதுகாப்பை மேலும் வலுப்படுத்தும் விதமாகவும், அதன் செயற்பாடுகள், முக்கியத்துவங்கள் அதிகரிக்கப்பட்டு டிசம்பர், 2002 இல் புதிய திருத்தச்சட்டமாக அறிமுகப்படுத்தப்பட்டு, மார்ச் 15, 2003 புதிய பரிமானங்களுடன் வெளியிடப்பட்டு அமலுக்கு வந்தது.  
இதன்படி வடிவமைக்கப்பட்ட விதிகள் **நுகர்வோர் பாதுகாப்பு விதிகள், 1987** என அழைக்கப்படுகின்றன. இந்த விதிகள் மார்ச் 5, 2004 முதல் நாட்டுக்கு அறிமுகம் செய்யப்பட்டது.
# இந்திய நுகர்வோர் பாதுகாப்புச் சட்டம், 1986

## நுகர்வோரின் உரிமைகள்

கீழே காணப்படும் நுகர்வோரின் உரிமைகளைப் பாதுகாப்பதற்காக இச்சட்டம் இயற்றப்பட்டது
1. உயிருக்கும் உடைமைகளுக்கும் தீங்கு விளைவிக்ககூடிய பொருட்களை சந்தைப்படுத்துவதில் இருந்து பாதுகாப்பு பெறும் உரிமை
1. நேர்மையற்ற வர்த்தக செயல்முறைகளில் இருந்து தங்களைப்பாதுகாத்துக் கொள்வதற்காக, சந்தையில் வழங்கப்படும் பொருட்கள் மற்றும் சேவைகளின் தரம், அளவு, தூய்மை, தரனிலை மற்றும் விலை பற்றிய அனைத்து விவரங்களையும் அறிந்துகொள்வதற்கான உரிமை.
1. பலவகைப்பட்ட பொருட்கள் மற்றும் சேவைகளை போட்டி விலைகளில் வாங்குவதற்கான வாய்ப்புகளைப் பெறுவதற்கான உரிமை
1. நுகர்வோரின் குறைகளைக் கேட்பத்ற்கும் அவர்க்ளின் உரிமைகளைப் பாதுகாக்கவும் உத்தரவாதம் பெறும் உரிமை
1. நேர்மையற்ற வர்த்தகச் செயல்முறைகள் மற்றும் கட்டுப்படுத்தும் வர்த்தகச் செயல்முறைகள் போன்றவற்றைத் தடுத்து நிறுத்துவதற்கான உரிமை
1. நுகர்வோருக்கான விழிப்புணர்வினைப் பெறும் உரிமை
1. நுகர்வோரின் சச்சரவுகளுக்கு விரைவாகவும் எளிமையாகவும் தீர்வு பெறும் உரிமை.
# இந்திய நுகர்வோர் பாதுகாப்புச் சட்டம், 1986

## நுகர்வோர் பாதுகாப்பு சட்டத்தின் செயற்பரப்பு எல்லை

1. இந்த சட்டம் இந்தியாவில் உள்ள அனைத்து மாநிலங்களுக்கும் பொருந்தும். ஆனால் ஜம்மு - காஷ்மீர் மாநிலத்திற்கு மட்டும் இதிலிருந்து விலக்கு அளிக்கப்பட்டுள்ளது.
1. பொருட்கள் மற்றும் சேவைகள் ஆகியவற்றுக்கு மட்டுமே இந்தச் சட்டம் பொருந்தும். இந்திய அரசு அறிவிப்பில் குறிப்பிட்ட சில பொருள்களுக்கு இதிலிருந்து விலக்கு அளிக்கப்பட்டுள்ளது.
1. தனியார் துறை, பொதுத்துறை, கூட்டுறவுத்துறை போன்றவைகளுக்கும் இச்சட்டம் பொருந்தும்.
# இந்திய நுகர்வோர் பாதுகாப்புச் சட்டம், 1986

## சட்டம் பொருந்தாத நிலைகள்

1. வாங்கிய பொருளை மறு விற்பனை செய்தல் அல்லது இலாபம் ஈட்ட வேண்டும் என்கிற நோக்கத்துக்கு வாங்கப்பட்ட பொருள்.
1. இலவசமாக பெற்ற பொருள் அல்லது இலவச சேவை
உதாரணம்;
- அரசு மருத்துவமனைகளில் பெறும் இலவச மருத்துவ சேவை.
- இலவச அனுமதியளிக்கும் திட்டங்களில் பெறும் சேவை குறைபாடுகளுக்கு இச்சட்டத்தின்படி வழக்கு தொடர முடியாது.
# இந்திய நுகர்வோர் பாதுகாப்புச் சட்டம், 1986

## நுகர்வோர் தகராறு தீர்க்கும் முகமைகள்

நுகர்வோர் பாதுகாப்புச் சட்டம் 1986 பிரிவு 9ன் கீழ் இந்தியாவில் மூன்று நிலையிலான முகமைகள் செயல்படுகின்றன.  
1. மாவட்டக் குழு கீழ்நிலையில் செயல்படுகிறது. இது **மாவட்ட நுகர்வோர் குறைதீர் மன்றம்** என அழைக்கப்படுகிறது. இம்மன்றத்தில் 20 இலட்சம் ரூபாய் வரையிலான நஷ்ட ஈடுக்கான வழக்குகள் மட்டும் இங்கு நடத்தப் பெறும்.
1. மாநிலக் குழு இடைநிலையில் செயல்படுகிறது. இது **மாநில நுகர்வோர் குறைதீர் ஆணையம்** என அழைக்கப்படுகிறது. இங்கு 20 இலட்சத்திற்கு மேல் 100 இலட்சம் ரூபாய் வரையிலான நஷ்ட ஈடுக்கான வழக்குகள் மட்டும் இங்கு நடத்தப் பெறும்.
1. தேசியக் குழு உச்சநிலையில் செயல்படுகிறது. இது **தேசிய நுகர்வோர் குறைதீர் ஆணையம்** என அழைக்கப்படுகிறது. இங்கு 100 இலட்சம் ரூபாய்க்கு அதிகமான நஷ்ட ஈடுக்கான வழக்குகள் இங்கு நடத்தப் பெறும்.  
- மாவட்ட நுகர்வோர் குறைதீர் மன்றத்தின் மேலான முறையீடுகள் மாநில நுகர்வோர் குறைதீர் ஆணையத்திலும், மாநில நுகர்வோர் குறைதீர் ஆணையத்தின் மேலான மேல் முறையீடுகள் தேசீய நுகர்வோர் குறைதீர் ஆணையத்திலும் செய்யப்பட வேண்டும்.
- தேசிய நுகர்வோர் குறைதீர் ஆணையத்தின் உத்தரவுகளின் மேலான முறையீடுகள் இந்திய உச்சநீதி மன்றத்தில் செய்யப்பட வேண்டும்.
# இந்திய நுகர்வோர் பாதுகாப்புச் சட்டம், 1986

## நுகர்வோர் தகராறு தீர்க்கும் முகமைகள்

### மாவட்ட நுகர்வோர் குறைதீர் மன்றம்

மாவட்டக் குறைதீர் மன்றத்தை இந்திய அரசின் முன் ஒப்புதலுடன் ஒவ்வொரு மாநில அரசும் மாவட்ட அளவில் இம்மன்றத்தை அமைத்திட வேண்டும். இம்மன்றத்தின் தலைவர் பதவிக்கு மாவட்ட நீதிபதி தகுதியுடையவர் தலைவராகவும், இரண்டு உறுப்பினர்களைக் கொண்டும் அமைக்கப்பட வேண்டும். இருவரில் ஒருவர் பெண் உறுப்பினராக இருக்க வேண்டும். பெண் உறுப்பினர் சமூக சேவையில் ஆர்வமுடையவராக இருக்க வேண்டும். மற்றொரு உறுப்பினர் சமூக சேவை, பொருளாதாரம், வணிகம், தொழில், சட்டம், கணக்கியல் போன்ற துறைகளில் போதுமான அறிவும் முன் அனுபவமும் இருக்க வேண்டும். ஆக இந்த மன்றத்தில் தலைவர் உட்பட மூன்று உறுப்பினர்கள் இருப்பர். இம்மன்றத்தில் மாவட்ட எல்லையிலான வழக்குகள் மற்றும் 20 இலட்சம் ரூபாய் வரையிலான நஷ்ட ஈடுக்கான வழக்குகள் நடத்தப் பெறுகின்றன.
# இந்திய நுகர்வோர் பாதுகாப்புச் சட்டம், 1986

## நுகர்வோர் தகராறு தீர்க்கும் முகமைகள்

### மாநில நுகர்வோர் குறைதீர் ஆணையம்

மாநில நுகர்வோர் குறைதீர் ஆணையத்தை இந்திய அரசின் முன் ஒப்புதலுடன் ஒவ்வொரு மாநில அரசும் மாநிலத் தலைநகரில் அமைத்திட வேண்டும். இந்த ஆணையத்தின் தலைவர் பதவிக்கு மாநில அரசால் நியமிக்கப்பட்ட உயர்நீதி மன்றத்தின் நீதிபதி தலைவராகவும், இரண்டு உறுப்பினர்களைக் கொண்டும் அமைக்கப்பட வேண்டும். இருவரில் ஒருவர் பெண் உறுப்பினராக இருக்க வேண்டும். இரு உறுப்பினர்களும் சமூக சேவை, பொருளாதாரம், வணிகம், தொழில், சட்டம், கணக்கியல் போன்ற துறைகளில் போதுமான அறிவும் முன் அனுபவமும் இருக்க வேண்டும். ஆக இந்த மன்றத்தில் தலைவர் உட்பட மூன்று உறுப்பினர்கள் இருப்பர். இந்த ஆணையத்தில் மாநில எல்லையிலான 20 இலட்சத்திற்கு மேல் 100 இலட்சம் ரூபாய் வரையிலான நஷ்ட ஈடுக்கான வழக்குகள் மற்றும் மாவட்டக் குறைதீர் மன்றத்தின் ஆணையின் மேலான முறையீடுகள் நடத்தப் பெறுகின்றன.  
தேசிய நுகர்வோர் குறைதீர் ஆணையம்===  
தேசிய நுகர்வோர் குறைதீர் ஆணையத்தை இந்திய அரசு, புதுதில்லியில் அமைத்துள்ளது. இந்த ஆணையத்தின் தலைவர் பதவிக்கு உச்சநீதி மன்றத்தின் நீதிபதி தலைவராகவும், நான்கு உறுப்பினர்களைக் கொண்டும் அமைக்கப்பட வேண்டும். உறுப்பினர்கள் நான்கு பேரும் சமூக சேவை, பொருளாதாரம், வணிகம், தொழில், சட்டம், கணக்கியல் போன்ற துறைகளில் போதுமான அறிவும் முன் அனுபவமும் இருக்க வேண்டும். ஆக இந்த மன்றத்தில் தலைவர் உட்பட ஐந்து உறுப்பினர்கள் இருப்பர். இந்த ஆணையத்தில் 100 இலட்சம் ரூபாய்க்கு அதிகமான நஷ்ட ஈடுக்கான வழக்குகள் மற்றும் மாநில நுகர்வோர் குறைதீர் ஆணையத்தின் ஆணையின் மேலான முறையீடுகள் நடத்தப் பெறுகின்றன.
# படிமம்:Calvin & Hobbes - Calvin.png

## Original upload log

The original description page is/was here. All following user names refer to en.wikipedia.
- 2008-01-31 21:38 Platypus222 100×100× (9621 bytes) **
- 2005-06-29 12:04 Ngb 100×100× (2850 bytes) **
__NOTOC__
# ஆசிலியின் தடை முடிச்சு

**ஆசிலியின் தடை முடிச்சு** (Ashley's stopper knot) என்பது கிளிபர்ட் டபிள்யூ ஆசிலி (Clifford W. Ashley) என்பாரால் 1910 ஆம் ஆண்டளவில் உருவாக்கப்பட்ட ஒரு தடை முடிச்சு ஆகும். மூவிலைத் தோற்ற முகப்புக் கொண்ட இம் முடிச்சு கயிற்று நுனியில் போடப்படுகிறது. வேறு பல முடிச்சுகளிலும் பார்க்கத் துளைகளினூடு கயிறு இழுபடுவதைத் தடுக்கும் தன்மை இதற்கு அதிகம் உண்டு. முத்துக் குளிக்கும் குழுவொன்றின் படகில் காணப்பட்ட தடை முடிச்சொன்றைப் பார்த்து அதைப்போல் முடிச்சுப்போட முயன்றபோது ஆசிலி இதனை உருவாக்கினார். உண்மையில் படகில் கண்ட முடிச்சு நீரினால் வீங்கிய எட்டுவடிவத் தடை முடிச்சே எனப் பின்னர் தெரியவந்தது.
# ஆசிலியின் தடை முடிச்சு

## போடும் முறை

1. படத்தில் காணப்படுவது போன்ற தடம் ஒன்றைப் போட்டுக்கொள்ள வேண்டும்.
1. முடிச்சை நிலைப்பகுதியைச் சுற்றி இறுக்கியபின், செயல்முனையை தடத்தினூடாகச் செலுத்வேண்டும்.
1. நிலைப்பகுதியை இழுத்து தடத்தை இறுக்கிய பின் செயல் முனையை இழுத்துத் தளர்வுகள் ஏதுமிருப்பின் இறுக்கிக்கொள்ள வேண்டும். நிலைப்பகுதி முடிச்சுக்குள் செல்லும் இடத்தில் முடிச்சு ஒழுங்கான மூவிலைத் தோற்றம் கொண்டதாகக் காணப்படும்.  
-
-
# வளைய முடி

**வளைய முடி** (Bowline) என்பது கயிற்று முனையில் நிலைத்த தடம் ஒன்றை உருவாக்குவதற்கான பழங்காலத்தைச் சேர்ந்த ஆனால் எளிமையான ஒரு முடிச்சு ஆகும். இது இலகுவாகப் போடத்தக்கதும், அவிழ்க்கத்தக்கதுமாக இருப்பதுடன் கயிற்றின் வலிமையை அதிகம் குறைக்காத தன்மையும் கொண்டது. இதன் முக்கியமான குறைபாடு சுமை தாங்காதபோது முடிச்சு தளர்வடையும் போக்கு ஆகும். இதனைத் தடுப்பதற்காக யோசமைட் வளைய முடி முடிச்சு உருவாக்கப்பட்டுள்ளது.  
நெசவாளர் முடிச்சும் இந்த முடிச்சும் அமைப்பு அடிப்படையில் ஒத்தவை, ஆனால் வளைய முடி கயிற்றின் முனையில் தடத்துடன் இருக்கும், நெசவாளர் முடிச்சு இரண்டு கயிறுகளைத் தொடுக்கப் பயன்படுகின்றது. நெசவாளர் முடிச்சு, கராம்பு முடிச்சு என்பவற்றுடன் வளைய முடி முடிச்சும் மிகவும் இன்றியமையாத முடிச்சாகக் கருதப்படுகின்றது.
# வளைய முடி

## பயன்பாடு

கயிறுகளின் முனையில் தற்காலிகமாகத் தடமொன்றை விரைவாக உருவாக்குவதற்காகவே முக்கியமாகப் பயன்படுகின்றது. இது பொதுவாகச் சிறிய பாய்மரக் கப்பல்களில் பயன்படுகின்றது. வளைய முடி முடிச்சோடு கூடிய கயிறு அதன் 65% வலிமையைத் தக்கவைத்துக் கொள்கிறது.
# தமிழ்நாடு வன்செயல்கள் தடுப்புச் சட்டம், 1982

**தமிழ்நாடு வன்செயல்கள் தடுப்புச் சட்டம், 1982 (குண்டர் தடுப்புச் சட்டம்)** இந்தியாவின் தமிழ்நாடு மாநிலத்தில் 1982 ஆம் ஆண்டு வன்செயல்கள், மற்றும் கள்ளச்சாராய வணிகங்கள், வனச்சட்டத்தை மீறுபவர்கள், போக்கிலிகள் போன்ற சமுதாய விரோத காரியங்களில் ஈடுபடுபவர்களை தடுக்கும் பொருட்டு கொண்டுவரப்பட்டச் சட்டம். இச்சட்டம் குண்டர்கள் தடுப்புச் சட்டம் என பொதுவாக தமிழகத்தில் அழைக்கப்படுகின்றது.
2004 இல் திருட்டு வீடியோ, சி.டி குற்றமும் , 2006இல் மணல் கடத்தல் மற்றும் குடிசை நில அபகரிப்பு குற்றங்களும் இதன் கீழ் சேர்க்கப்பட்டன .
# தமிழ்நாடு வன்செயல்கள் தடுப்புச் சட்டம், 1982

## சட்டத்தின் உட் பிரிவுகள்

ஒருவர் குற்றம் புரிவதற்கு முன்பே அதைத் தடுப்பதற்காக கைது செய்யப்படும் தடுப்புக்காவல் சட்டத்தைச் சேர்ந்தது குண்டர் சட்டம்
- கைதாளர்களுக்கு ஓராண்டு கட்டாய சிறை , பிணை கிடையாது.
- எவ்வித நீதிமன்ற விசாரணையுமில்லை.
- கைதாளர் முறையீட்டு குழுவைத்தான் அணுக வேண்டும். இது ஒரு உயர்நீதிமன்ற நீதிபதி, ஒரு ஓய்வுபெற்ற நீதிபதி, ஒரு அமர்வு நீதிபதி ஆகியோரைக் கொண்ட ஒரு நிர்வாகக் விசாரணைக் குழு ஆகும். கைதாளர் சார்பில் வழக்கறிஞர் வாதிட இயலாது.கைதாளரே நேரிலோ அல்லது அவர் நண்பரோ உறவினரோ தான் முறையிட முடியும்.
# இலங்கை மாகாணசபைத் தேர்தல்கள் 2008-2009

இலங்கையின் ஒன்பது மாகாணசபைகளுக்கான உறுப்பினர்களை தெரிவுச் செய்யும் **இலங்கை மாகாணசபைத் தேர்தல்கள் 2008-2009** பல படிநிலைகளில் நடைபெற்றது. பொதுவாக நாடு முழுவதுமான தேர்தல்கள் ஒரே நாளில் நடைபெற்றாலும் இம்முறை வழமைக்கு மாறாக நாட்டின் வெவ்வேறு பகுதிகளில் தேர்தல்கள் வெவ்வேறு நாட்களில் நடைபெற்றது. இது வரை 6 மாகாணசபைக்களுக்கான தேர்தல்கள் முடுவுற்றுள்ளதோடு ஏனைய இரண்டு மாகாணசபைத்தேர்தல்கள் விரைவில் நடைபெற உள்ளன. ஒவ்வொரு மாகாணசபையும் 5 ஆட்சிக் காலத்துக்கு தெரிவுச் செய்யப்படுவதோடு அதன் அவைத்தலைவர் தேர்வுச் செய்ய்யப்பட்ட அவை அனக்கத்தவரிடமிருந்து தெரிவுச் செய்யப்படுவார்.  
முதலாவதாக கிழக்கு மாகாணசபைத் தேர்தல் 2008 மே 10 ஆம் நாள் நடைபெற்றது. அதைத் தொடர்ந்து 2008 ஆகஸ்டு 23 ஆம் நாள் வடமத்திய, சபரகமுவா மாகாணசபைகளுக்கான தேர்தல்கள் நடைபெற்றன. 2009 பெப்ரவரி 14 ஆம் நாள் மத்திய மாகாணசபைக்கும் வடமேற்கு மாகாணசபைக்குமான தேர்தல்களும் ஏப்ரல் 24 ஆம் நாள் மேல்மாகாணசபைக்கான தேர்தல்களும் நடைபெற்றன. 2009 ஆகத்து மாதத்தில் ஊவா மாகாணசபைக்கான தேர்தல்களும், 2009 அக்டோபரில் தென் மாகாணசபைக்கான தேர்தலும் நடைபெற்றன.  
இத்தேர்தல்கள் இலங்கை சனாதிபதி மகிந்த ராஜபக்சவினால் முன்னெடுக்கப்பட்ட உள்நாட்டுப் போரிற்கான மக்கள் கருத்தறியும் களமாகவே பெரும்பாலும் பார்க்கப்பட்டது. இது வரை நடைபெற்ற எல்லாத் தேர்தல்களிலும் ஐக்கிய மக்கள் சுதந்திர முன்னணி வெற்றியைப் பெற்றுள்ளது.
# இலங்கை மாகாணசபைத் தேர்தல்கள் 2008-2009

## மேற்கு மாகாணசபைத் தேர்தல்

இலங்கையில் மேற்கு மாகாணங்களுக்கான 102 மாகாணசபை உறுப்பினர்களை தேர்தெடுப்பதற்கான தேர்தல் 25 ஏப்ரல், 2009 சனிக்கிழமை இடம்பெற்றது.1989ம் ஆண்டில் 13ம் திருத்தசட்டத்தின் மூலம் அமுல்படுத்தப்பட்ட மாகாணசபை நடைமுறையின் பின்னர் மேற்கு மாகாணத்தில் இடம்பெறும் 5 வது தேர்தலாகும். கொழும்பு,கம்பஹா, களுத்துறை ஆகிய மாவட்டங்களை உள்ளடக்கிய பகுதியே மேற்கு மாகாணம் அல்லது மேல் மாகாணம் ஆகும்.  
| கொழும்பு | 1,560,549 | 43 | 15 | 558 | 834 |
| --- | --- | --- | --- | --- | --- |
| கம்பஹா | 1,458,295 | 39 | 13 | 1177 | 942 |
| களுத்துறை | 801,326 | 20 | 08 | 762 | 523 |  
- உ.எண் - தேர்ந்தெடுக்கப்படும் மாகாணசபை உறுப்பினர்களின் எண்ணிக்கை
- தே.தொகுதி - தேர்தல் தொகுதி
- கி.பிரிவு - கிராமசேவகர் பிரிவு
- வா.நிலையம் - வாக்களிப்பு நிலையங்களின் எண்ணிக்கை
# இலங்கை மாகாணசபைத் தேர்தல்கள் 2008-2009

## பங்கு பற்றிய பிரதான கட்சிகள்

- ஐக்கிய தேசியக் கட்சி
- ஐக்கிய மக்கள் சுதந்திர முன்னணி
- மக்கள் விடுதலை முன்னணி
- ஸ்ரீலங்கா முஸ்லிம் காங்கிரஸ்
- இலங்கை தொழிலாளர் காங்கிரஸ்
- மலையக மக்கள் முன்னணி
- மேல்மாகாண மக்கள் முன்னணி
- புதிய இடதுசாரி முன்னணி
- ஜனநாயக ஐக்கிய முன்னணி  
ஐக்கிய தேசியக் கட்சியுடன் இணைந்து மேல்மாகாண மக்கள் முன்னணி, ஸ்ரீலங்கா முஸ்லிம் காங்கிரஸ்(கொழும்பு மாவட்டம் தவிர)போட்டியிடுகின்றது.*ஐக்கிய மக்கள் சுதந்திர முன்னணியுடன் இணைந்து இலங்கை தொழிலாளர் காங்கிரஸ், மலையக மக்கள் முன்னணி ஆகியனவும் போட்டியிடுகின்றன.  
102 உறுப்பினர்களை தேர்ந்தெடுப்பதற்ற்கான இத் தேர்தலில் 38 அரசியல் கட்சிகளிலிருந்தும்,23 சுயேச்சை குழுக்களிலிருந்து 2378 பேர் போட்டியிடுகின்றனர்
# இலங்கை மாகாணசபைத் தேர்தல்கள் 2008-2009

## தேர்தல் முடிவுகள்

மாவட்டரீதியாக கட்சிகள் பெற்ற ஆசனங்கள்
| ஐ.ம.சு.கூ | 25 | 14 | 27 | 68 |
| --- | --- | --- | --- | --- |
| ஐ.தே.க | 15 | 05 | 10 | 30 |
| ம.வி.மு | 01 | 01 | 01 | 03 |
| ஸ்ரீ.மு.கா | 01 | 00 | 01 | 02 |
| ஜ.ஐ.மு | 01 | 00 | 00 | 01 |
# இலங்கை மாகாணசபைத் தேர்தல்கள் 2008-2009

## ஊவா மாகாணசபைத் தேர்தல்

தவணைக்காலம் முடியுமுன்னதாகவே 2009 மே 29 ஆம் நாள் ஊவா மாகாணசபை ஆளுனர் நந்தா மத்தியூவால் கலைக்கப்பட்டது. ஆகஸ்டு மாதமே சபையின் தவணைக்காலம் முடிவடைய இருந்தது. இதைத் தொடர்ந்து தேர்தல் ஆணையாளர் பதுளை மாவட்டத்தில் 21வரையும், மொனறாகலை மாவட்டத்தில் 11வரையும் தெரிவுச்செய்யும் வகையில், 2009 சூன் 17 தொடக்கம் 23 வரை வேட்புமனுக்கள் தாக்கல் செய்யலாம் என அறிவித்தார். வேட்பு மனுகையளிப்பு முடிவுற்ற நிலையில் 2009 ஆகத்து 8 ஆம் நாள் தேர்தல் இடம்பெற்றது.  
5வது ஊவா மாகாண சபைக்கான தேர்தல் முடிவுகள்:
| கட்சி / கூட்டணி | பதுளை | மொனராகலை | கூடுதல்
இடங்கள் | மொத்தம் |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| align=ஐக்கிய மக்கள் சுதந்திரக் கூட்டணி | 259,069 | 67.79% | 14 | 159,837 | 81.32% | 9 | 2 | **418,906** | **72.39%** | **25** |
| align=ஐக்கிய தேசியக் கட்சி | 98,635 | 25.81% | 5 | 30,509 | 15.52% | 2 | **129,144** | **22.32%** | **7** |  |
| align=மக்கள் விடுதலை முன்னணி | 9,007 | 2.36% | 1 | 5,632 | 2.87% | 0 | **14,639** | **2.53%** | **1** |  |
| align=மலையக மக்கள் முன்னணி | 9,227 | 2.41% | 1 | **9,227** | **1.59%** | **1** |  |  |  |  |
| align=சிறீலங்கா முஸ்லிம் காங்கிரசு | 4,150 | 1.09% | 0 | **4,150** | **0.72%** | **0** |  |  |  |  |
| align=ஐக்கிய தேசியக் கூட்டமைப்பு | 503 | 0.13% | 0 | **503** | **0.09%** | **0** |  |  |  |  |
| align=சனநாயக ஐக்கியக் கூட்டமைப்பு | 481 | 0.13% | 0 | **481** | **0.08%** | **0** |  |  |  |  |
| align=தேசிய அபிவிருத்தி முன்னணி | 247 | 0.06% | 0 | 226 | 0.11% | 0 | **473** | **0.08%** | **0** |  |
| align=ஐக்கிய சோசலிசக் கட்சி | 276 | 0.07% | 0 | 153 | 0.08% | 0 | **429** | **0.07%** | **0** |  |
| சுயேட்சைகள் | 337 | 0.09% | 0 | 90 | 0.05% | 0 | **427** | **0.07**% | **0** |  |
| align=ஐக்கிய இலங்கை பாரிய பேரவை | 56 | 0.01% | 0 | 62 | 0.03% | 0 | **118** | *0.02%* | **0** |  |
| align=ஜனசெத்த பெரமுனை | 67 | 0.02% | 0 | **67** | **0.01%** | **0** |  |  |  |  |
| align=தேசப்பற்றுள்ள தேசிய முன்னணி | 44 | 0.01% | 0 | 20 | 0.01% | 0 | **64** | **0.01%** | **0** |  |
| align=இலங்கை முன்னேற்ற முன்னணி | 31 | 0.01% | 0 | 10 | 0.01% | 0 | **41** | **0.01%** | **0** |  |
| align=சிங்களயே மகாசம்மத பூமிபுத்ர கட்சி | 30 | 0.01% | 0 | 10 | 0.01% | 0 | **40** | **0.01%** | **0** |  |
| 'செல்லுபடியான வாக்குகள்''' | **382,160** | **100.00%** | **21** | **196,549** | **100.00%** | **11** | **2** | **578,709** | **100.00%** | **34** |
| align=நிராகரிக்கப்பட்ட வாக்குகள் | 24,455 | 9,969 | 34,424 |  |  |  |  |  |  |  |
| align=மொத்த வாக்குகள் | 406,615 | 206,518 | 613,133 |  |  |  |  |  |  |  |
| align=பதிவு செய்த வாக்காளர்கள் | 574,814 | 300,642 | 875,456 |  |  |  |  |  |  |  |
| align=வாக்குவீதம் | 70.74% | 68.69% | 70.04% | } |  |  |  |  |  |  |
# வெப்மெட்

**வெப்மெட்** நலவியல் கூட்டுத்தாபனம் என்பது ஒரு நலவியல் தகவல் சேவை வழங்குனர். இதன் வலைத்தளத்துக்காக இது பெரிதும் அறியப்படுகிறது. இதன் வலைத்தளத்தில் நலவியல், நலம் பேணல், அறிகுறிகள், மருந்துகள் என பல நலம் தொடர்பான தகவல்கள் உள்ளன. இந்த தளத்தில் வெளியிடப்படும் தகவல்கள் ஒரு மருத்துவ குழுவால் சரிபார்க்கப்படுகின்றன. 2007 Q1 இல் 17.1 மில்லியன் மக்கள் இதைப் பார்வையிட்டனர்.
# டிசுக்கவரி கொமுயுனிக்கேசன்சு

**டிஸ்கவரி, இன்க்.** என்ற **டிசுக்கவரி கொமுயுனிக்கேசன்சு** என்பது அமெரிக்க நாட்டு மக்கள் ஊடகம் ஆகும். இது இதன் தொலைக்காட்சி சேவைகளுக்கான பெரிதும் அறியப்படுகிறது. 1985 ஆம் ஆண்டு ஒரு அலைவரிசையுடன் தொடங்கிய இந்த நிறுவனம், 2009 இல் 100க்கும் மேற்பட்ட அலைவரிசைகளுடன், 170 நாடுகளில், 33 மொழிகளில் ஒளிபரப்புகிறது. இதற்கு 1.5 பில்லியன் மக்கள் நுகர்வோராக இருக்கின்றனர். இதன் தொலைக்காட்சி சேவைகளில் பல அறிவியல், தொழில்நுட்ப விடயங்களை பெரிதும் வழங்குகின்றனர். கல்வி சார்த பல நிகழ்ச்சிகளையும் வழங்குகிறது.  
இது மே 2021 இல் ஏ டி அன்ட் டி இன் துணை நிறுவனமான வார்னர் மீடியா ஐ டிஸ்கவரி, இன்க். உடன் இணைக்கும் திட்டத்தை அறிவித்தது. இந்த பரிவர்த்தனை டிசம்பர் 2021 இல் ஐரோப்பிய ஆணையத்தால் அங்கீகரிக்கப்பட்டு ஏப்ரல் 8, 2022 அன்று வார்னர் புரோஸ். டிஸ்கவரி என்ற பெயரில் உருவாக்கப்பட்டது.
# கான்பிலிக்கர் வைரசு

வைரஸ் என்றாலும் கதி கலங்கும் நமக்கு மேலும் நடுங்க வைக்கும் அளவிற்கு கடந்த சில நாட்களாக ஒவ்வொரு செய்தித்தாள்களிலும், மீடியாக்களிலும் சாதாரண மனிதர்களை காட்டிலும் புகழ்பெற்றுள்ளது கான்பி(லி)க்கர்.சி.
மனிதர்களை பருவ நிலை மாற்றத்தின் போது நோய்கள் தாக்குவது போல குறிப்பிட்ட கால இடைவெளிகளில் கணினிகளை தாக்கும் வைரஸ்களும் உருவாக்கப்பட்டுள்ளன.
அதில் ஒன்றுதான் இந்த கான்பி(லி)க்கர்
நாமெல்லாம் முட்டாள்கள் தினமன்று அனைவரையும் முட்டாள்களாக்க யோசித்துக்கொண்டிருக்கையில் நமது கணினிகளில் உள்ள விண்டோஸ் அடிப்படையிலான இயங்குதளங்களை குறிவைத்து தாக்கும்விதமாக உருவாக்கப்பட்டுள்ள இந்த வைரஸ். இதை கணினி புழு என்று அழைக்கலாம்.  
இதற்கு முன் வெளிவந்த கான்பி(லி)க்கர் வைரஸ் 1999-2001 காலகட்டங்களில் ஒரு கோடி கணினிகளை தாக்கி செயலிக்க வைத்துள்ளதாக தகவல்கள் தெரிவிக்கின்றன.
# கான்பிலிக்கர் வைரசு

## இயங்கும் விதம்

நமது கணினிகளில் இருந்து மற்ற கணினிகளுக்கு தகவல்களை பரிமாற்ற உதவும் ப்ரோட்டோகால்களின் (SMTP, IRC Port) வழியே நமது தகவல்களை களவாடவும், இடைவிடாத தாக்குதல்களை மேற்கொண்டு கணினிகளை செயலிழக்க வைக்கும் DDOS என்ற முறையின் கீழ் இது செயல்படும் என்று கூறப்படுகிறது.  
அதோடு இந்த கணினிகளில் இந்த வைரஸ்கள் உள்நுழைந்தால் இயங்குதளங்களில் உள்ள windows update , windows security , workstation போன்ற சர்வீஸ்களை முடக்கிவிடுகின்றன. இதனால் நமது கணினியில் பாதுகாப்பும், இயங்கு தளங்களின் மேம்பட்ட பாதுகாப்பு நீட்சிகளை இயக்க முடியாமல் போய்விடுகின்றன. இதனை பயன்படுத்தி நமது கணினிகளை மேற்கொண்டு செயலிழக்க வைக்கவும் முடியும்.  
இந்த வைரஸ்கள் நெட்வொர்க்கில் இணைக்கப்பட்டுள்ள கணினிகளில் பாதுகாப்பு குறைவாக உள்ள கணினிகளை வெகுஎளிதில் தாக்கும்.
இதோ இது குறித்து ஒரு நிறுவனம் வெளியிட்டுள்ள அறிக்கை
# கான்பிலிக்கர் வைரசு

## தடுக்கும் விதம்

இந்த வைரஸ்கள் இயங்குவது மைக்ரோசாப்ட் இயங்குதளங்களை குறிவைத்துத்தான். எனவே இது குறித்து மைக்ரோசாப்ட் நிறுவனத்தின் தளத்தில் பார்த்தபோது அங்கே அவர்கள் அளித்துள்ள செய்தி இன்னுமொரு பெரிய ஆச்சர்யத்தை ஏற்படுத்தியுள்ளது. ஆம், அப்படியென்ன அறிக்கை வெளியிட்டுள்ளார்கள் என்றால் இந்த கான்பி(லி)க்கர் வைரஸ்களை உருவாக்கியவர்களை கண்டுபிடித்து தருபவர்களுக்கு இரண்டரை லட்சம் டாலர்களை வழங்க உள்ளது. இந்திய மதிப்பில் சுமார் ரூ.ஓன்றே கால் கோடி.  
இந்த பணத்தை பல்வேறு நிறுவனங்கள் இணைந்து வழங்க உள்ளது குறிப்பிடத்தக்கது.
மேலும் விபரங்களுக்கு  
http://www.microsoft.com/Presspass/press/2009/feb09/02-12ConfickerPR.mspx  
வழிமுறை 1  
இதோ மைக்ரோசாப்ட் வெளியிட்டுள்ள அப்டேட் பைல்
http://www.microsoft.com/technet/security/Bulletin/MS08-067.mspx  
இதோ உங்கள் கணினிகளில் கான்பி(லி)க்கர் வைரசை நீக்கும் மென்பொருள்.
http://www.enigmasoftware.com/a1/download/cfremover.exe  
வழிமுறை 2  
உங்களது கணினிகளில் வெளியாட்கள் உள் நுழையாமல் தடுக்க மற்றும் உங்களது அனுமதியின்றி உங்கள் தகவல்கள் வெளியே செல்லாம் இருக்க தீச்சுவர் எனப்படும் பயர்வால்களை பயன்படுத்துங்கள். இதோ சிறந்த மற்றும் இலவசமான சோன் அலாரம் வழங்கும் இலவச பயர்வால் http://www.zonealarm.com/ இந்த தளத்திற்கு சென்று தரவிறக்கிக்கொள்ளுங்கள்.  
மேலும்
உங்களது கணினியில் உள்ள automatic update என்ற மென்பொருளை இயக்கி விண்டோஸ் வழங்கும் அனைத்து அப்டேட்களையும் பெற்றுக்கொள்ளுங்கள்.
வழிமுறை : 3  
மேலும் உங்களது கணினி என்னென்ன பணிகள் செய்துகொண்டிருக்கின்றன என்பதை அறிய http://www.whatsrunning.net/whatsrunning/main.aspx இந்த மென்பொருளை பயன்படுத்துங்கள்.  
இந்த மென்பொருளில் தற்போது உங்கள் கணினிகளில் என்னென்ன பைல்கள் இயங்கிக்கொண்டிருக்கின்றன. எந்த கணினியுடன் எந்த போர்ட் வழியாக இணைப்பில் உள்ளது அதனோடு தொடர்புடைய அனைத்து dll பைல்களையும் காணலாம்.  
உங்களுக்கு சந்தேகமாக உள்ள கோப்புகளை அங்கேயே நீக்கும் வசதியும் உள்ளது.  
முதல்கட்டமாக இந்த மென்பொருளை இயக்கி process என்ற பகுதியில் கணினி செய்துகொண்டிருக்கும் பணிகள் குறித்த விபரங்களை அப்படியே கீபோர்டில் உள்ள Print Screen என்ற பட்டனை பயன்படுத்தி ஓர் படமாக சேமித்திடுங்கள். எப்போதேல்லாம் உங்கள் கணினி வைரசால் பாதிக்கப்பட்டுள்ளதாக கருதுகிறீர்களோ அப்போது இந்த படத்தை பார்த்து இப்போது என்னென்ன பணிகள் புதிதாக இயங்கிக்கொண்டிருக்கின்றன என்ற தகவல்களை காணுங்கள். சந்தேகமாக இருந்தால் stop process என்ற கட்டளையின் மூலம் அந்த சந்தேகமான மென்பொருளை அங்கேயே நிறுத்தலாம்.
# விசைத்தமிழ்

**விசைத்தமிழ்** ஒரு தமிழ் உள்ளீடு மென்பொருள். சர்மா ப்ராடக்ஸ் மற்றும் சொல்யூசன்ஸ் நிறுவனத்தினர் இதனை உருவாக்கியுள்ளனர்.  
இதனைப் பயன்படுத்தி டைப்-ரேட்டர், எழுத்துப்பெயர்ப்பு முறை போன்று 12 வகையான முறையில் பேஜ்மேக்கர், வேர்டு, அடோப் இன்டிசைன், உட்பட எல்லா மென்பொருள்களிலும் தட்டச்சு செய்யலாம். விண்டோஸ் XP, விண்டோஸ் விஸ்டா ஆகிய இயங்குதளங்களில் இது செயல்படும். தமிழ் மொழியில் உள்ள ஏறத்தாழ 100 க்கும் மேற்பட்ட எழுத்துருக் குடும்பங்களும், 10-ற்கும் மேற்பட்ட விசைபலகை வகைகளும் கொண்டு இயங்கூடியது  
இந்த மென்பொருட்களோடு உடனுள்ள துணை மென்பொருட்கள்  
- ஸ்பெல் செக் : 23 இலட்சம் வார்த்தைகளை உள்ளடக்கிய தமிழ் சொற்திருத்தி, விசைத்தமிழ் மென்பொருளில் இணைக்கப்பட்டுள்ளது.
- ஆட்டோ கரெக்ட் : இவை தமிழ் தட்டச்சு செய்யும் போது ஏற்படும் பிழைகளை தவிர்க்க உதவுகிறது.
- ஃபான்ட் சாம்ப்ளர் : ஒரே நேரத்தில் பல்வேறு எழுத்துருக்களில் எழுத்துகளை முன்தோற்றம் காட்டுமாறு அமைக்கப்பட்டுள்ளது.
- தமிழ் - ஆங்கிலம் அகராதி : இதில் ஏறத்தாழ 60,000 ஆங்கில வார்த்தைகளுக்கு 2,30,000 தமிழ் பொருள்களை கொண்டுள்ளது.
- ஃபாண்ட் அனலைசர் - மூலக்கோப்புகளின் எழுத்துருகளைக் கண்டறிந்து மாற்ற
- அகர வரிசைப்படுத்துதல்
# மைக்ரோசாப்ட் பரப்புக் கணினி

டெஸ்க்டாப், மற்றும் லேப்டாப் கணினி வகைகளில் இருந்து முற்றிலும் மாறுபட்ட, மிகவும் சிறப்பானதொரு கணினியாக, இரு புறமும் தகவல்களைப் பரிமாறிக் கொள்ளும் வகையிலான கணினியாக இன்று உலகளவில் இனம் கண்டறியப்பட்டுள்ள புதிய கண்டுபிடிப்புதான் மைக்ரோசாப்ட் சர்ஃபேஸ் கணினி.  
மைக்ரோசாப்ட் நிறுவனத்தில் இருந்து வணிக ரீதியிலான கணினி வகைகளுள் மிகவும் சிறப்பானதொரு கணினியாக, பல வகையிலும் மேம்படுத்தப்பட்ட கணினியாக விற்பனைக்காக வர உள்ளது. இக்கணினியின் மூலம் எண்ணற்ற பயன்களைப் பெற முடியும். எண்ணற்ற சலுகைகளை, வசதிகளை அனுபவிக்க முடியும்.
ஏராளமான வசதிகள் இக்கணினியில் உள்ளன. நம்முடைய சாதாரணத் தொடுதல், அங்க அசைவுகள் போன்றவற்றாலேயே இக்கணினியை மிக எளிதாக இயக்க முடியும். இக்கணினியுடன் இணைக்கப்பட்டுள்ள 30 இன்ச் நீள, அகலம் கொண்ட அகண்ட திரையில், நாம் கணினி திரையில் பார்க்கிறோம் என்ற உணர்வே தெரியாத அளவுக்கு மிகத் துல்லியமாகப் படங்கள் தெரியும் அளவுக்கு வடிவமைக்கப்பட்டுள்ளது. நம் கண் முன்னே ஒரு நபர் அமர்ந்து நம்மிடம் பேசிக் கொண்டிருக்கிறார் என்ற உணர்வுதான் கண்டிப்பாக, இக்கணினியின் முன் அமர்ந்துள்ளவர்களுக்குத் தோன்றும்.  
அந்த அளவுக்குப் படக்காட்சிகள் தெள்ளத் தெளிவாக உள்ளன. இதன்மூலம், கணினி முன் அமர்ந்திருக்கும்போது ஏற்படும் சலிப்பு, எரிச்சல் போன்றவை இக்கணினியின் முன் அமர்ந்திருக்கும்போது ஏற்படாது. பார்க்க....பார்க்க ஒரு விதப் பரவச உணர்வு ஏற்படுவது நிச்சயம் என்பதால், இக்கணினியைப் பயன்படுத்தலாம்....பயன்படுத்தலாம்....தொடர்ந்து பயன்படுத்திக் கொண்டேயிருக்கலாம். அந்த அளவுக்கு இந்தக் கணினியால் எதிரில் அமர்ந்திருப்பவர்களுக்கு எந்த ஒரு சலிப்பும் தட்டாது.
# மைக்ரோசாப்ட் பரப்புக் கணினி

## சர்ஃபேஸ் கணினி- ஓர் பார்வை

தற்போது புழக்கத்தில் உள்ள இதர சாதாரணக் கணினிகளில் இருந்து சர்ஃபேஸ் கணினி முற்றிலும் மாறுபட்டது என்கிறது மைக்ரோசாப்ட் நிறுவனம். மேலும், மற்ற சாதாரண கணினிகளைப் பயன்படுத்தும்போது பெறும் தகவல்களுக்கும், இந்தக் கணினியைப் பயன்படுத்தும்போது பெறும் தகவல்களுக்கும் ஏராளமான வித்தியாசங்கள் உள்ளன என்றும் மைக்ரோசாப்ட் கூறுகிறது. சர்ஃபேஸ் கணினியில் உள்ள நான்கு மிக முக்கிய அம்சங்கள் குறித்து மைக்ரோசாப்ட் பட்டியலிட்டுள்ளது. அவை:
# மைக்ரோசாப்ட் பரப்புக் கணினி

## 1. நேரடித் தகவல் பரிமாற்றம்:

பொதுவாகவே, ஒரு கணினியை இயக்குவதற்கு மௌஸ் அல்லது கீ போர்டு கண்டிப்பாகத் தேவை.
அப்போதுதான், கணினியில் உள்ள தகவல்களை நம்மால் பார்க்கவோ அல்லது கேட்கவோ முடியும். ஆனால்
சர்ஃபேஸ் கணினியை இயக்க மௌஸ் அல்லது கீ போர்டு எதுவுமே தேவையில்லை. நம்முடைய அங்க
அசைவு அல்லது தொடுதல் மூலம் எந்த ஒரு தகவலையும் கேட்கவோ, பார்க்கவோ, அனுப்பவோ முடியும்.
# மைக்ரோசாப்ட் பரப்புக் கணினி

## 2. பலமுனைத் தொடுதல்:

பொதுவாகவே, டச் ஸ்கிரீன் முறைகளை எடுத்துக் கொண்டால், ஒரு நேரத்தில் ஒருவரால் மட்டுமே அதுவும்
ஒரு முறை மட்டுமே அந்த ஸ்கிரீன்ஐ தொட்டு இயக்க முடியும். ஆனால், சர்ஃபேஸ் கணினியில் அப்படி இல்லை. யார் வேண்டுமானாலும், எப்பொழுது வேண்டுமானாலும், எவ்வளவு பேர் வேண்டுமானாலும், அதிலுள்ள டச் ஸ்கிரீன்ஐ தொட்டு இயக்கலாம். இப்படி ஒரே நேரத்தில் பலரும், பலவித வேலைகளைக் கொடுக்கும் போது, யாருடைய கட்டளைக்குக் கீழ்ப்படிந்து நடப்பது? என கணினி குழம்பிப் போகாது. கண்டிப்பாக, அனைவரின் கட்டளையையும் பதிவு செய்து அதற்கு ஏற்றவாறு செயல்படும் திறன் கொண்டது.
# மைக்ரோசாப்ட் பரப்புக் கணினி

## 3. பலமுனை பயன்பாடு:

பொதுவாகவே, ஒரு கணினியை ஒருவரால்தான் இயக்க முடியும். அதிகபட்சம், இரண்டுபேர் அதனை
இயக்கலாம். ஆனால், அதற்கும் மேற்பட்ட நபர்களால் கண்டிப்பாக இயக்கவே முடியாது. ஆனால், சர்ஃபேஸ்
கணினியைப் பொறுத்தவரை, எவ்வளவு பேர் வேண்டுமானாலும், ஒரே நேரத்தில் பயன்படுத்தலாம். தனியாகவும்
பயன்படுத்திக் கொள்ளலாம்.
# மைக்ரோசாப்ட் பரப்புக் கணினி

## 4. படத்துக்கு அங்கீகாரம்:

பொதுவாகவே, கணினி திரையில் தெரியும் பிம்பங்களுக்குப் பெயர் சூட்டுவது வழக்கம். ஆனால், இதில், பெயர் சூட்டுவதற்குப் பதிலாகப் படங்களைக் கூட வைத்துக் கொள்ளலாம். அவ்வாறு செய்வதற்கு சர்ஃபேஸ் கணினி பரிபூரண ஒத்துழைப்பு அளிக்கும். இதன்மூலம், டிஜிட்டல் வகை தகவல்களையும் படங்களை வைத்து எளிதில் அனுப்பிக் கொள்ளலாம்.
# மைக்ரோசாப்ட் பரப்புக் கணினி

## சர்ஃபேஸ் கணினி & வேலை செய்யும் விதம்

சர்ஃபேஸ் கணினியில் பிரத்யேகக் கேமிரா பொருத்தப்பட்டுள்ளது. இதன்மூலம், கணினியின் முன் அமர்ந்துள்ள நபரின் அங்க அசைவுகளைக் கணினி புரிந்து கொள்ளும். அதுபோல், அவர் என்ன தொடுகிறார்? எதற்காக தொடுகிறார்? போன்ற விஷயங்களையும் மிக விரைவாக, எளிதாகப் புரிந்து கொள்ளும்.  
இந்தக் கணினியில் இன்ஃப்ரா ரெட் எனப்படும் அகச்சிவப்புக் கதிரும் இருப்பதால், நாம் மேஜைக்கு அடியில் கை வைத்திருந்தாலும், அந்தக் கை அசைவின் தன்மையை சர்ஃபேஸ் கணினி எளிதில் இனம் கண்டு கொள்ளும். எனவே, அந்த கை நகர்வுக்கு ஏற்ப, திரையிலும் நகர்தல் இருக்கும். நம்மைத் தொடுவது கையா? அல்லது வேறு ஏதேனும் பொருளா? என்பதையும் சர்ஃபேஸ் கணினி எளிதாக இனம் கண்டு கொள்ளும். இதற்காக விஷேச லென்ஸ் பொருத்தப்பட்டுள்ளது. உதாரணமாக, கை விரலுக்குப் பதிலாக, பெயின்ட் பிரஷ்ஷைக் கொண்டு கணினியை இயக்குகிறோம் என வைத்துக் கொள்ளுங்கள்....  
கணினியைத் தொடுவது கை விரலா? அல்லது பெயின்ட் பிரஷ்ஷா என்பதை சர்ஃபேஸ் கணினி நொடியில் புரிந்து கொண்டு, அதற்குத் தக்கபடி திரையில் தன் பதிலைத் தெரிவிக்கும். இதன் அகண்ட திரைதான், இதன் சிறப்பம்சமே. இந்தத் திரையைப் பொருத்துவதற்கு மேஜைதான் தேவை என்றில்லை. சுவற்றில் கூட அப்படியே மாட்டி வைக்கலாம். கண்ணாடி பொருத்தும் இடத்தில்கூட பொருத்திக் கொள்ளலாம். அவ்வளவு ஏன்....உங்கள் வீட்டு பிரிட்ஜ்ஜின் கதவில் கூட பொருத்திக் கொள்ளலாம். எடை அதிகமிருக்காது. வீட்டின் எந்த மூலையிலும் இதை எளிதாகப் பொருத்தி, இயக்கலாம். கையாளலாம்.
# மைக்ரோசாப்ட் பரப்புக் கணினி

## எப்போது வணிக ரீதியாக விற்பனைக்கு வரும்?

அமெரிக்காவிலுள்ள ஏ.டி.அண்டு டி., ஹராஹ் என்டர்டெயின்மென்ட், ஸ்டார்வூட் ஹோட்டல்ஸ் அண்டு ரிசார்ட்ஸ், டி&மொபைல்(யூ.எஸ்.ஏ.,) ஆகிய நிறுவனங்களைத்தான் தன்னுடைய அதிகாரப்பூர்வ வியாபாரப் பங்குதாரர்களாக மைக்ரோசாப்ட் நிறுவனம் அறிவித்துள்ளது. இதையடுத்து, இந்நிறுவனங்களின் பயன்பாட்டுக்கு சர்ஃபேஸ் கணினிகளைத் தயாரித்து அனுப்பும் பணியில் மைக்ரோசாப்ட் நிறுவனம் தற்போது முழு மூச்சில் ஈடுபட்டுள்ளது. இதற்கு அடுத்தபடியாக, அமெரிக்காவில் உள்ள சில்லரை விற்பனை நிலையங்களுக்கு சர்ஃபேஸ் கணினிகளைத் தயாரித்து அனுப்பும் முயற்சியில் மைக்ரோசாப்ட் இறங்கும்.  
இப்போதே அமெரிக்காவில், சர்ஃபேஸ் கணினிக்கு ஏக வரவேற்பு கிடைத்துள்ளதாம். சில்லரை வணிகத்தில் விற்கத் தொடங்கினால், மற்ற நிறுவனக் கணினிகள் அனைத்தும் அப்படியே விற்காமல் நின்று போய்விடும். அந்த அளவுக்கு கணினி விற்பனை வரலாற்றில் சர்ஃபேஸ் கணினி ஒரு மிகப்பெரிய சகாப்தத்தையே ஏற்படுத்தப் போகிறது. இதன் வரவை அனைவரும் எதிர்நோக்கிக் காத்துள்ளனர். இன்னும் மூன்றிலிருந்து ஐந்து ஆண்டுகளுக்குள் சர்ஃபேஸ் கணினிகள் முழு வீச்சில் சில்லரை வணிகம் மூலம் கிடைக்கும் வகையில் அனைத்து ஏற்பாடுகளும் செய்யப்பட்டு வருகின்றன.  
சர்ஃபேஸ் கணினி பற்றிய சில வீடியோ தொகுப்புகளும் இணையத்தளத்தில் இடம் பெற்றுள்ளன. இந்த வீடியோ தொகுப்பில், இந்தக் கணினியைப் பற்றிய முழு தகவல்களும் இடம் பெற்றுள்ளன. சர்ஃபேஸ் கணினியைப் பற்றி பார்த்திராத, கேட்டிராத, அறிந்திராத பல தகவல்கள் இந்த இணையத்தளத்தில் இடம் பெற்றுள்ளன.
# மைக்ரோசாப்ட் பரப்புக் கணினி

## இணையதளத்தில் சர்ஃபேஸ் கணினி

கீழே தரப்பட்டுள்ள இணையதள முகவரிகளில் சர்ஃபேஸ் கணினியைப் பற்றிய விவரங்களை நீங்கள் பார்த்து, தெரிந்து, அறிந்து கொள்ளலாம்.  
Press Release: http://www.microsoft.com/presspass/presskits/surfacecomputing/default.mspx  
Product Team Blog: http://blogs.msdn.com/surface/  
Product Homepage: http://www.microsoft.com/surface/index.html  
Product Demo Videos: http://www.microsoft.com/surface/videos.html  
கட்டுரையாளர் பற்றி
vinothகட்டுரையாளர் திரு:வினோத்குமார். மைக்ரோசாப்ட் நிறுவனத்தின் பிரத்தியேகத் தயாரிப்புகளைப் பற்றி கட்டுரைகள் எழுதும் தொழில்நுட்ப எழுத்தாளர். இத்துறையில் 8 ஆண்டுகளுக்கும் மேலாக அனுபவம் உண்டு. எழுத்தாளர் மட்டுமல்லாது, பேச்சாளரும் கூட. ஏராளமான பொதுக்கூட்டங்களில், கருத்தரங்குகளில் பேசியுள்ளார்.
அவரின் இணைய தளம் www.ExtremeExperts.com என்ற இணையத்தளத்துக்கு வாருங்கள்.
http://www.tamilvanigam.in
# ஐ-போன்

**ஐ-போன்** என்பது ஆப்பிள் நிறுவனத்தின் நுண்ணறி பேசி வரிசைகள் ஆகும். இது ஆப்பிள் நிறுவனத்தின் ஐஓஎஸ் நகர்பேசி இயங்குதளத்தால் செயல்படுகிறது. இந்த நகர்பேசி தொடுதிரைத் தொழில்நுட்பம் கொண்டது.முதல் தலைமுறை ஐபோன் ஜூன் 29, 2007 அன்று வெளியிடப்பட்டது; மிக அண்மைய ஐபோன்கள், எட்டாவது தலைமுறை ஐபோன் 6 மற்றும் ஐபோன் 6 ப்ளசு, அறிமுகப்படுத்தப்பட்டுள்ளது.
ஐபோன் எனும் விவேகக் கைபேசியை உருவாக்கியது ஸ்டீவ் ஜாப்ஸ் தலைமையில் இயங்கும் ஆப்பிள் கம்யுட்டர் நிறுவனம். ஐபோன் பிறப்புக்கு ஸ்டீவ் ஜாப்ஸ் உடன் ஸ்டீவ் ஓஜினியக், ரோனால்ட் வேன் எனும் கணினி வல்லுநர்களும் பெரும் பங்காற்றி உள்ளனர்.
# ஐ-போன்

## அளவு மற்றும் எடை

- நீளம் :2.4 அங்குலம் அகலம் : 4.8&nbsp;inch
- உயரம்:4.5 அங்குலம்
- எடை: 133 கிராம்
- திரையுன் அகலம் - 3.5 Inch
- சேமிக்கும் திறன் - 8GB,16GB மற்றும் 32 GB
- இணைய வசதி ஏற்படுத்திக்கொடுக்கும் : Wi-Fi
# ஐ-போன்

## செயற்கூறுகள்

### 3 G

3G என்பது 3வது தலைமுறை மொபைல் வசதிகளைக்கொண்டது. சாதரணமாக 2வது தலைமுறை மொபைல்கள் இணைய வசதி ஏற்படுத்த 30-200 KHZ அலைகளை மட்டுமே பயன்படுத்தும். ஆனால் 3G-யில் 15&nbsp;MHz அலைகள் வரை பயன்படுத்தப்படுவதால் அதிவேக இணையவசதி ஏற்படுத்திக்கொடுக்க முடியும். குறைந்தது 144Kbps வேகம் வரை இணையவசதியை கொடுக்கும். இதனால் தரவிறக்கம் செய்ய, கோப்புகளை அனுப்ப என நாம் எங்கும் சென்றுகொண்டிருக்கும் போதே செய்ய இயலும்.
# ஐ-போன்

## செயற்கூறுகள்

### அசிலரோமீட்டர் (அசைவுணர் மானி)

இது நீங்கள் ஐபோனை செங்குத்தாக இருந்து சாய்வாக மாற்றும் போது படங்களை நீங்கள் திருப்பிய வண்ணம் மாற்றி காண்பிக்கும் திறன் கொண்டது.
# ஐ-போன்

## செயற்கூறுகள்

### ஒளி உணரி

நீங்கள் வெளிச்சம் குறைவான இடத்தில் இருக்கும் போது ஐபோனை உபயோகிக்கும் போது இதன் திரை அதிக வெளிச்சத்துடன் தெளிவாக பார்க்கும் வகையில் மாறிக்கொள்ளும். அதே போல அதிக சூரிய வெளிச்சம் இருக்கும் இடத்தில் அதற்கு ஏற்றார் போல திரை மாறிவிடும்.
# ஐ-போன்

## செயற்கூறுகள்

### தூர உணரி

ஒரு அழைப்பை ஏற்படுத்திவிட்டு உங்கள் காதின் அருகில் கொண்டு செல்லும் போது இதன் திரை தானாக ஆப் ஆகிவிடும், இது பவரை குறைக்க உதவும் விதமாக அமைந்துள்ளது.
# ஐ-போன்

## இதர அம்சங்கள்

- இது 4G, 3G திறன் கொண்ட நகர் பேசி.
- அதிவேக இணைய வசதி ஏற்படுத்திக்கொடுக்கும் திறன்
- மிக அகலமான திரை மூலமாக நிகழ்படங்களை தெளிவாக காணும் வசதி
- விரல் நுனியில் பங்கு நிலவரங்கள் மற்றும் வானிலை நிலவரங்கள்.
- Pdf, Word Doc கோப்புகளை படிக்க முடிகின்றது.
- விமானம் ஏறியதும் கம்பியற்ற வசதியை மட்டும் அணைக்கும் வசதி.
- கான்ஃபெரன்ஸ் கால் செய்யும் வசதி.
- புளூடூத் மற்றும் விபிஎன் வசதிகள்.
# ஐ-போன்

## குறைகள்

- ஆப்பிள் நிறுவன் மென்பொருள் அல்லாத மற்ற மென்பொருட்களை ஏற்றி பயன்படுத்த இயலாது.
# நங்கூரத் தொடுப்பு

**நங்கூரத் தொடுப்பு** என்பது கயிறொன்றின் முனையொன்றை வளையம் அல்லது அதுபோன்ற பொருளொன்றுடன் கட்டுவதற்குப் பயன்படும் ஒரு முடிச்சு ஆகும். சில தற்காலப் பொருட்களினால் செய்யப்படும் கயிறுகளில் இடும்போது இம் முடிச்சு இறுகிவிடுவதற்கான வாய்ப்பு இருந்தாலும், நடுத்தர அளவான சுமைகள் ஏற்றப்படும் முடிச்சுக்களை இலகுவாக அவிழ்த்துவிட முடியும். பொருளைச் சுற்றி மேலதிகமாக இன்னொரு சுற்று இடுவதன் மூலம் முடிச்சு இறுகாமலிருக்கும் தன்மையை மேம்படுதலாம்.  
இழுவைக் கயிற்றுடன் நங்கூரத்தைக் கட்டுவதற்கு இந்த முடிச்சுப் பயன்படுகின்றது. இந்த முடிச்சு சுற்றுத் திருப்பமும் இரு அரைக் கண்ணியும் என்னும் முடிச்சை ஒத்தது. முதன் அரைக் கண்ணியை திருப்பத்துக்குக் கீழாக எடுப்பது மட்டுமே வேறுபாடு ஆகும்.
# வார்ப்புரு:Infobox Information appliance

| label2 = உற்பத்தியாளர்
| data2 = }}
| label3 = Product family
| data3 = }
| label4 = வகை
| data4 = }
| label5 = Generation
| data5 = }
| label6 = வெளியீட்டு தேதி
| data6 = }
| label7 = விலை
| data7 = }}
| label8 = Retail availability
| data8 = }
| label9 = நிறுத்தப்பட்டது
| data9 = }
| label10 = விற்கப்பட்ட அலகுகள்
| data10 = }}
| label11 = Units shipped
| data11 = }}
| label12 = Media
| data12 = }
| label13 = இயக்க அமைப்பு
| data13 = }
| label14 = ஆற்றல்
| data14 = }}
| label15 = மைய செயற்பகுதி
| data15 = }
| label16 = சேமிப்பு திறன்
| data16 = }
| label17 = நினைவகம்
| data17 = }
| label18 = Display
| data18 = }
| label19 = Graphics
| data19 = }
| label20 = உள்ளீடு
| data20 = }
| label21 = Controller input
| data21 = }
| label22 = புகைப்படக்கருவி
| data22 = }
| label23 = Touchpad
| data23 = }
| label24 = Connectivity
| data24 = }
| label25 = Online services
| data25 = }
| label26 = Dimensions
| data26 = }
| label27 = Weight
| data27 = }  
| label28 = Best-selling game
| data28 = }}
| label29 = Backward
compatibility
| data29 = }
| label30 = Predecessor
| data30 = }
| label31 = Successor
| data31 = }
| label32 = தொடர்பான கட்டுரைகள்
| data32 = }
| label33 = வலைத்தளம்
| data33 = }
}}<noinclude>  
</noinclude>
# நீல மஞ்சள் ஐவண்ணக் கிளி

**நீலமஞ்சள் ஐவண்ணக் கிளி** அல்லது **நீலமஞ்சள் பெருங்கிளி** என்பது கிளிக் குடும்பத்தைச் சேர்ந்த *மக்காவ்* என்னும் பெருங்கிளி வகையைச் சேர்ந்த ஒரு பறவை. இப்பறவைகள் தென்னமெரிக்கக் காடுகளில் காணப்படுகின்றன.
# நீல மஞ்சள் ஐவண்ணக் கிளி

## வகைப்பாடு

நீலம் மற்றும் மஞ்சள் கிளியை 1758-ஆம் ஆண்டில் சுவீடிஷ் இயற்கை ஆர்வலர் கார்ல் லின்னேயஸ் தனது *சிஸ்டமா நேச்சுரேயின்* பத்தாவது பதிப்பில் விவரித்தார். அவர் *பிசிட்டாகசு* இனத்தில் உள்ள மற்ற அனைத்து கிளிகளுடன் அதை வைத்து *பிசிட்டாகசு அராராவ்னா* என்ற இருசொல் பெயரை உருவாக்கினார்.
# நீல மஞ்சள் ஐவண்ணக் கிளி

## இயல்பு

இப்பெருங்கிளி 76 முதல் 83 செ.மீ நீளமும் 900 முதல் 1300 கிராம் எடை வரையும் வளரக்கூடியது. இப்பறவை பார்ப்பதற்கு அழகாக நீல இறக்கை, வாலுடனும் கருநீல கன்னமும், உடலின் அடிப்பகுதி பொன்மஞ்சளாகவும் இருக்கும். இதன் நெற்றி பச்சைநிறத்திலும் அலகு கருப்பாகவும் இருக்கும். கடினமான கொட்டைகளை உடைத்துத் தின்ன ஏதுவாக இப்பறவை உறுதியான அலகினைப் பெற்றுள்ளது.
# நீல மஞ்சள் ஐவண்ணக் கிளி

## இனப்பெருக்கம்

இப்பறவைகள் பொதுவாக வாழ்நாள் முழுவதும் ஓரிணையுடன் வாழ்கின்றன. மரப்பொந்துகளில் கூடுகட்டி வாழ்கின்றன. பெண் கிளியானது இரண்டிலிருந்து மூன்று முட்டைகள் வரை இடும். 28 நாட்கள் அம்முட்டைகளை அடைகாக்கும்.  
இப்பறவைகள் இவற்றின் அழகான தோற்றத்திற்காகவும் இவற்றின் பேசும் திறனுக்காகவும் மக்களால் விரும்பி வளர்க்கப்படுகின்றன.
# பொது ஒளிபரப்புச் சேவை

**பொது ஒளிபரப்புச் சேவை** (*Public Broadcasting Service*) என்பது ஒரு ஐக்கிய அமெரிக்க இலாப நோக்கம் அற்ற தொலைக்காட்சி ஒளிபரப்புச் சேவை ஆகும். 354 உள்ளூர் தொலைக்காட்சி நிலையங்கள் இதன் நிகழ்ச்சிகளை ஒளிபரப்புகின்றன. இவற்றுக்கே இது சொந்தமானது. தனியார் நிலையங்களிலும் பாக்க வேறுபட்ட பல நிகழ்ச்சிகளை இது வழங்குகின்றது.
# ஊழல் மலிவுச் சுட்டெண்

**ஊழல் மலிவுச் சுட்டெண்** (*Corruption Perceptions Index*) என்பது டிரான்சிபரன்சி இண்ட்டர்நேசனல் (Transparency International) என்னும் அமைப்பால் உலக நாடுகளின் ஊழல் நிலையின் மதிப்பீடு ஆகும். ஊழல் என்பது தனிப்பட்ட இலாபத்துக்காக அதிகாரத்தை தவறாகப் பயன்படுத்துவது என்று இந்த அமைப்பு வரையறை செய்கிறது. 2003 இல் இருந்து இந்த அறிக்கை வெளியிடப்படுகிறது. பொதுவாக வளர்ச்சி கூடிய நாடுகளில் (வட அமெரிக்கா, ஐரோப்பா, ஆசுத்திரேலியா, நிப்பான்) ஊழல் குறைவாகவும், வளர்ச்சி குன்றிய நாடுகள் (ஆப்பிரிக்கா, ஆசியா, தென் அமெரிக்கா) ஊழல் அதிகமாக இருப்பதையும் அவதானிக்கலாம்.
# இந்திய தேசிய நுகர்வோர் குறை தீர்ப்பு ஆணையம்

**தேசிய நுகர்வோர் குறை தீர்ப்பாணையம்** (நேசனல் கன்சியூமர் டிஸ்பியூட்ஸ் ரிட்ரசல் கமிசன்) என்பது நுகர்வோர் பாதுகாப்புச் சட்டம், 1986,இன் படி இந்தியாவின் நுகர்வோருக்கு ஏற்படும் குறைகள் மற்றும் பூசல்களைகளையவும், நேர்மையற்ற, மனசாட்சியற்ற வணிக நோக்கர்களிடமிருந்து நுகர்வோர்களை பாதுகாக்கவும் இந்திய அரசால் கட்டமைக்கப்பட்ட ஆணையம் ஆகும்.  
நாட்டின் அனைத்துப் பகுதிகளிலும் நுகர்வோரின் துயர்களைத் துடைக்கும் பொருட்டு மற்றும் அதற்கான வடிவமைக்கப்பெற்ற சட்டத்தை அமல்படுத்தும் ஆணையமாக கடந்த சில ஆண்டுகளில் செயல்பட்டுவருகின்றது. இவ்வாணையம் மக்களின் குறைகளை விரைவில் தீர்க்க அணுகும் ஊர்தியாகவும், மக்களை பாதுகாக்கவும் மற்றும் செலவில்லாத குறை தீர்ப்பாணையமாகவும் மக்கள் அணுகும் விதத்தில் செயல்படுகின்றது.  
இச்சட்ட அமுலினால் நுகர்வோர் **விற்பனையாளர்கள் எச்சரிக்கை** என்ற விழிப்புடன் இருக்க தங்களை தீர்மானித்துக் கொள்கின்றனர். இச்சட்ட அமுலுக்கு முன் **வாடிக்கையாளர்கள் எச்சரிக்கை** அல்லது **வாங்குபவர்களின் எச்சரிக்கை** என்ற நிலையில் நுகர்வோர்கள் தள்ளப்பட்டிருந்தனர்.
# இந்திய தேசிய நுகர்வோர் குறை தீர்ப்பு ஆணையம்

## குறை தீர்வு மன்றம்

இச்சட்டம் வகுத்துள்ள நிபந்தனையின்படி மைய நுகர்வோர் பாதுகாப்பு மன்றம் ஒன்றை மைய அரசின் நுகர்வோர் குறை தீர்வு அமைச்சக அமைச்சர் தலைமையிலும், மாநிலத்தில் மாநில நுகர்வோர் குறை தீர்வு அமைச்சக அமைச்சரின் தலைமையிலும் நுகர்வோர் விழிப்புணர்வை ஏற்படுத்துதல் பொருட்டு மன்றம் அமைத்திடல் வேண்டும். அம்மன்றம் நுகர்வோருக்கு ஏற்படும் குறைகளை களைந்திட அல்லது தீர்வு கண்டிட வேண்டும்.
# இந்திய தேசிய நுகர்வோர் குறை தீர்ப்பு ஆணையம்

## கட்டமைவு

தேசிய நுகர்வோர் ஆணையம் 1988 ஆம் ஆண்டில் கட்டமைக்கப்பட்டது. இதன் தலைமை பொறுப்பை அமர்வு அல்லது ஒய்வு பெற்ற உச்ச நீதிமன்ற நீதிபதி ஏற்றிருப்பார்.  
தற்பொழுது தலைமை பொறுப்பை ஏற்றிருப்பவர் நீதியரசர் அசோக் பான். இவர் முன்னாள் உச்ச நீதிமன்ற நீதிபதி ஆவார். இவர் தலைவராகவும் அவருடன் கூடிய ஒன்பது பேர் உறுப்பினர்களாகவும் உள்ளனர்.  
| **தற்பொழுதய ஆக்கமைவு உறுப்பினர்கள்** |  |  |  |
| --- | --- | --- | --- |
| 1 | மாண்புமிகு நீதியரசர் திரு அசோக் பான் | தலைமையர் |  |
| 2 | மாண்புமிகு திருமதி இராஜியலட்சுமி ராவ் | உறுப்பினர் 1 |  |
| 3 | மாண்புமிகு திரு பி.கே. தய்மினி | உறுப்பினர் 2 |  |
| 4 | மாண்புமிகு நீதியரசர் திரு கே. எஸ்.குப்தா | உறுப்பினர் 3 |  |
| 5 | மாண்புமிகு திரு பி.டி. செனாய் | உறுப்பினர் 4 |  |
| 6 | மாண்புமிகு திரு அனுபம் தாஸ்குப்தா | உறுப்பினர் 5 |  |
| 7 | மாண்புமிகு திரு எஸ்.கே. நாயக் | உறுப்பினர் 6 |  |
| 8 | மாண்புமிகு நீதியரசர் திரு ஆர்.சி. ஜெயின் | உறுப்பினர் 7 |  |
| 9 | மாண்புமிகு நீதியரசர் திரு ஆர்.கே. பட்டா | உறுப்பினர் 8 |  |
| 10 | மாண்புமிகு நீதியரசர் திரு பி.என்.பி. சிங் | உறுப்பினர் 9 | } |
# இந்திய தேசிய நுகர்வோர் குறை தீர்ப்பு ஆணையம்

## ஆணையத்தின் ஏற்பாடு

- இச்சட்டம் வழங்கியுள்ள முன்னேற்பாடுகள் பொருட்கள் அதே நேரத்தில் சேவைகளையும் உள்ளடக்கியதாக இருக்கின்றது.
# இந்திய தேசிய நுகர்வோர் குறை தீர்ப்பு ஆணையம்

## புகார்

### புகார் அளிக்க

புகாரை நுகர்வோர் எழுத்துமூலமாக ஆணையத்திற்கு நேரிடையாகவோ அல்லது நுகர்வோரின் அதிகாரம் பெற்றவர் எவரும் அளிக்கலாம். அவர் வழக்குரைஞராக இருக்கவேண்டும் என்பதில்லை. வழக்குகளையும் (புகார் தாரர்) நுகர்வோரே வழக்காடலாம் அல்லது அதிகாரம் பெற்ற எந்தவோரு நபரும் வழக்காடலாம். மனுதாரருக்கு (நுகர்வோருக்கு) துணை நிற்பவர் (உடன் உறைபவர்) எவரும் இலர் என்பதையுணர்ந்து, அப்புகாரின் நேர்மையைக் கருதி ஆணையமே வழக்குப் பிரதிநிதிகளை நியமிக்கின்றது. இம்முறை மேல்முறையீட்டிலும் பின்பற்றுகின்றது.
# இந்திய தேசிய நுகர்வோர் குறை தீர்ப்பு ஆணையம்

## புகார்

### புகார் ஏற்கும் முறை

எழுத்து பூர்வமான புகார்களை ஆணையம் நுகர்வோர் பாதுகாப்புத் திருத்தச் சட்டம், 2002,இன் படி பதிவு செய்கின்றது. இதனை படி பொருட்கள் மற்றும் சேவைகளின் ரூபாய் மதிப்பிற்கேற்ப வகைப்படுத்தப்பட்டுள்ளவைகளாவன-;  
| பொருள், சேவைகளின் மதிப்பிற்கேற்ப புகார்களை அனுமதிக்கும் ஆயம் மற்றும் ஆணையங்கள் |  |  |  |
| --- | --- | --- | --- |
| 1 | மாவட்ட ஆயம் | ரூபாய் இருபது இலட்சம் வரை |  |
| 2 | மாநில ஆணையம் | ரூபாய் ஒரு கோடி வரை |  |
| 3 | தேசிய ஆணையம் | ரூபாய் ஒரு கோடிக்கு மேல் உள்ளவைகள் | } |
# இந்திய தேசிய நுகர்வோர் குறை தீர்ப்பு ஆணையம்

## புகார்

### கட்டணம் கிடையாது

நுகர்வோர் பாதுகாப்புச் சட்டம் மிகவும் மலிவான மாற்று இன்னல் நீக்கும் வழியாக நுகர்வோருக்கு ஏற்கனவே ஏற்பட்ட இன்னல்களை நீக்குவனவாக உரிமையியல் தீர்வின் மூலம் அவர் துயர்களை துடைக்கின்றது. புகார் / மேல் முறையீடு / மனு தாக்கல் செய்வதற்காக இச்சட்டம் வகுத்துள்ளபடி அவர்களிடம் (நுகர்வோரிடம்) எந்தவித கட்டணமோ, செயல் கட்டணமோ வசூலிப்பது கிடையாது.
# இந்திய தேசிய நுகர்வோர் குறை தீர்ப்பு ஆணையம்

## காலவிரயமின்றி

இதன் சட்டமுறைமைகள், எளிமையானதாகவும், சுருக்கமானதாகவும் இருப்பதாலும், இதன் பெருமுயற்சி தீர்வு காண்பதையே நோக்கமாக கொண்டிருப்பதால் இதன் வழக்குகள் வெகு விரைவில் தீர்வு காணப்படுகின்றன, வெகு விரவில் முடிக்கப்படுகின்றன.
# இந்திய தேசிய நுகர்வோர் குறை தீர்ப்பு ஆணையம்

## மேல்முறையீடு

நுகர்வோருக்கு மாவட்ட ஆயத்தின் தீர்வு திருப்தியளிக்கவில்லையென்றால் மேல்முறையீட்டுக்கு மாநில ஆணையத்தை அணுகலாம் அதிலும் திருப்தியளிக்கவில்லையென்றால் தேசிய ஆணையத்தை அணுகலாம்.
# இந்திய தேசிய நுகர்வோர் குறை தீர்ப்பு ஆணையம்

## தேசிய ஆணையம் அமைந்துள்ள இடம்

தேசிய ஆணையத்தின் பதிவு அலுவலகாமக புது தில்லி, ஜன்பத், உள்ள ஜன்பத் பவனில் பி பிரிவு (பி விங்) 7 வது தளத்தில் அமைந்துள்ளது. ஆணையம் சனி, ஞாயிறு மற்றும் மைய அரசு விடுமுறை நாட்களைத் தவிர, அனைத்து நாட்களிலும் திங்கள் முதல் வெள்ளிவரை காலை 10 மணி முதல் 5 மணி வரை இயங்கும். ஆணையத்தை தொலைபேசி மூலம் அணுகுவதற்கு ஏதுவாக கீழ்கண்ட எண்கள் ஒதுக்கப்பட்டுள்ளன. 011-23712109, 23712459, 23389248. தொலை நகல் 23712456. ஆணையங்கள் நுகர்வோரின் நண்பனாக மாவட்டம், மாநிலம் மற்றும் தேசிய ஆணையங்கள் செயல்படுகின்றன.
# வார்ப்புரு:ஊழல் மலிவுச் சுட்டெண்